Frank Colabianchi

De Frank Colabianchi, gebuer de 27. Oktober 1962 an der Stad LëtzebuergFiche signalétique op chd.lu, der Websäit vun der Chambre des Députés, gekuckt de 6. Juni 2018, ass e lëtzebuergesche Politiker (DP).

No senger Première huet hien zu Montpellier ee Joer Droit studéiert ier en du gewiesselt huet fir um ISERP eng Ausbildung als Schoulmeeschter ze maachen. Hien huet zanter 1984 am Enseignement geschafft a war vum 15. September 2010 bis ... Directeur adjoint vum Lycée classique de DiekirchLes directeurs adjoints op lcd.lu, der Websäit vum Lycée classique de Diekirch, gekuckt den 23. Januar 2018.

Hie koum 1990 an de Gemengerot vu Bartreng, wou en no de Walen 1999 Schäffe gouf, an 2009 zum Buergermeeschter ernannt gouf."Commune de Bertrange- Entretien avec Frank Colabianchi". Magazine Echo, 2011-3. Bei de Gemengewale vun 2011 an 2017 gouf hien an dëser Funktioun confirméiert.
Am Januar 2022 huet hien ugekënnegt. op den 1. Mäerz dat Joer als Buergermeeschter opzehalen. D'Monique Smit-Thijs gouf seng Nofollgerin."Bürgermeister Colabianchi legt sein Amt im März nieder." wort.lu, 12.01.2022. Bei de Gemengewale vum 11. Juni 2023 gouf d'Monique Smit-Thijs als Buergermeeschtesch confirméiert, de Frank Colabianchi gouf Schäffen.

Den 1. Februar 2018 ass hie fir d'Anne Brasseur, déi op hiert Deputéiertemandat verzicht huet, als Nächstgewielte vun der DP-Lëscht am Bezierk Zentrum, an d'Chamber nogeréckelt"Anne Brasseur zieht sich zurück." wort.lu, 16. Januar 2018 um 14:49.. No de Chamberwale vum 14. Oktober 2018 ass hien de 6. Dezember fir de Xavier Bettel, dee Premierminister gouf, 'nogeréckelt'."Actualités" op chd.lu, 6.12.2018.

De Frank Colabianchi ass bestuet a Papp vun zwéi Jongen.

 Gielercher 

 Commandeur vum Ordre de Mérite du Grand-Duché de Luxembourg (Promotioun 2023)

 Um Spaweck 
 Pol Schock, Der Volkspolitiker am Luxemburger Wort an op wort.lu vum 1. Februar 2018.

Kategorie:Buergermeeschtere vu Bartreng
Kategorie:Lëtzebuergesch Buergermeeschteren
Kategorie:Lëtzebuergesch Deputéiert
Kategorie:Lëtzebuergesch Schoulmeeschteren
Kategorie:Gebuer 1962
Kategorie:Commandeur de l'Ordre de Mérite du Grand-Duché de Luxembourg